แรงซื้อกลุ่ม “เปิดเมือง” ดัน SET ปิดเช้าบวก 4 จุด
SET ปิดเช้าบวก 4 จุด รับอานิสงส์จีนเปิดประเทศต่อเนื่อง หนุนแรงซื้อกลุ่มท่องเที่ยว ช่วงบ่ายคาดบวกต่อ ให้แนวต้าน 1,655-1,660 จุด แนวรับ 1,635-1,640 จุด
SET ปิดเช้าบวก 4 จุด รับอานิสงส์จีนเปิดประเทศต่อเนื่อง หนุนแรงซื้อกลุ่มท่องเที่ยว ช่วงบ่ายคาดบวกต่อ ให้แนวต้าน 1,655-1,660 จุด แนวรับ 1,635-1,640 จุด
29 ธ.ค. 2565

นายวีระวัฒน์ วิโรจน์โภคา ผู่อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงเช้าแกว่งตัวในกรอบแคบๆ มูลค่าการซื้อขายยังค่อนข้างเบาบาง แต่เริ่มปรับขึ้นสวนทางตลาดหุ้นภูมิภาคหลังยืนเหนือแนวต้านแรกที่ 1,650 จุด แม้ยังไร้ปัจจัยใหม่ แต่มองว่าตลาดหุ้นไทยยังได้รับประโยชน์จากจีนเปิดประเทศ ทำให้ยังมีแรงซื้อเข้ามาในกลุ่มหุ้นที่เกี่ยวข้องกับภาคท่องเที่ยวเข้ามาช่วยหนุนดัชนี
อย่างไรก็ตาม ประเด็นหลังจีนเปิดประเทศยังมีเรื่องที่ต้องกังวล จากสถานการณ์โควิด-19 อาจจะกลับมาระบาดมากขึ้น และเริ่มมีมาตรการควบคุมนักท่องเที่ยวจีนเดินทางเข้าในบางประเทศ เป็นปัจจัยที่นักลงทุนยังต้องติดตาม แต่อาจส่งผลต่อการลงทุนหลังจากช่วงเปิดปีใหม่
สำหรับแนวโน้มตลาดหุ้นไทยในช่วงบ่ายคาดว่าดัชนียังแกว่งตัวในแดนบวกต่อได้ แต่มองการขึ้นยังค่อนข้างอยู่ในกรอบจำกัด โดยให้แนวต้าน 1,655-1,660 จุด แนวรับ 1,635-1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 1,298.09 ล้านบาท ปิดที่ 704.00 บาท ไม่เปลี่ยนแปลง
PTTEP มูลค่าการซื้อขาย 774.69 ล้านบาท ปิดที่ 175.00 บาท ไม่เปลี่ยนแปลง
PTT มูลค่าการซื้อขาย 718.22 ล้านบาท ปิดที่ 32.50 บาท ลดลง 0.25 บาท
AOT มูลค่าการซื้อขาย 507.44 ล้านบาท ปิดที่ 75.50 บาท ไม่เปลี่ยนแปลง
GULF มูลค่าการซื้อขาย 478.10 ล้านบาท ปิดที่ 54.75 บาท เพิ่มขึ้น 0.50 บาท